Kim Johansen International Transport flytter store dele af sine aktiviteter til udlandet. Det sker efter ti års krig med fagforeningen 3F, som følge af at rumænske chauffører ansættes af Kim Johansens datterselskab i Estland, men kører i virksomhedens danske eksportlastbiler.

Det skriver Børsen.

»Konsekvensen bliver, at mine lastbiler ikke længere genererer indtægter til det danske selskab. Så i fremtiden vil omsætningen blive noteret i de udenlandske datterselskaber. Og på sigt kan det da også være begyndelsen på en proces, hvor mere og mere af virksomheden vil flytte til udlandet,« siger Kim Johansen til Børsen.

Hos 3F mener man ikke, at det vil være det store tab for Danmark, hvis Kim Johansen rykkede til udlandet.

»Så vil fagforeningerne i det pågældende land hurtigt få ham i søgelyset og tage en snak med ham om overenskomsterne og lønforholdene i det pågældende land. Han bruger jo rumænske og bulgarske lønninger for noget arbejde, der bliver udført i Nord- og Vesteuropa,« siger gruppeleder fra 3F Transport, Jan Villadsen, til Børsen.